b'\n_START_ARTICLE_\nRabarbara\n_START_SECTION_\nKemijski sastav\n_START_PARAGRAPH_\nStabljike sadr\xc5\xbee 94 - 95\xc2\xa0% vode ,dosta vo\xc4\x87nih kiselina, prije svega jabu\xc4\x8dne, kao i dosta mineralnih tvari i vitamina. Rabarbara sadr\xc5\xbei relativno malo vitamina C, me\xc4\x91utim sadr\xc5\xbei puno vi\xc5\xa1e vitamina B: niacin, pantotensku kiselinu i folnu kiselinu. Rabarbara je nevjerojatno bogata kalcijem (80mg/100g rabarbare),kao i magnezijem i manganom._NEWLINE_Sadr\xc5\xbei oko 1,3 g/100 g ugljikohidrata, vitamina C ( 10 mg/100g), a mnogo je kalija, \xc5\xbeeljeza  te fosfora. Stabljike sadr\xc5\xbee i oko 460 mg/100 g oksalne kiseline,stoga osobe sa bubre\xc5\xbenim i \xc5\xbeu\xc4\x8dnim oboljenjima trebaju biti oprezne kod konzumacije istih.Nadalje oksalna kiselina ko\xc4\x8di resorpciju kalcija,pa na rabarbaru kao izvor kalcija ne treba ra\xc4\x8dunati.\n_START_SECTION_\nRabarbara u prehrani\n_START_PARAGRAPH_\nOd dr\xc5\xa1ke rabarbare se priprema: juha, sarma, salata, umak, kompot, marmelada, d\xc5\xbeem, a koristi se i kao dodatak nekim slasticama.'